ข้อกำหนดสำนักงานตำรวจแห่งชาติข้อกำหนดสำนักงานตำรวจแห่งชาติเรื่องสัญญาณจราจร เครื่องหมายจราจรและความหมายของสัญญาณจราจรและเครื่องหมายจราจร(ฉบับที่4) พ.ศ. 2542-------------- อาศัยอำนาจตามความในมาตรา21 และมาตรา 27 แห่งพระราชบัญญัติจราจรทางบก พ.ศ. 2522 ผู้บัญชาการตำรวจแห่งชาติออกข้อกำหนดไว้ดังต่อไปนี้ ข้อ1 ให้ยกเลิกความในข้อ 10 (1), (2), (3), (4) และ(5) แห่งข้อกำหนดกรมตำรวจ เรื่อง สัญญาณจราจร เครื่องหมายจราจร และความหมายของสัญญาณจราจร และเครื่องหมายจราจร ลงวันที่ 24 เมษายน 2542 และให้ใช้ความต่อไปนี้แทน "(1)เครื่องหมาย "เส้นแบ่งทิศทางจราจรปกติ" หมายความว่า เส้นแสดงการแบ่งแยกการจราจรของยวดยานที่มีทิศทางตรงกันข้ามโดยไม่จำเป็นต้องอยู่ที่ศูนย์กลางการจราจรของยวดยานที่มีทิศทางตรงกันข้ามโดยไม่จำเป็นต้องอยู่ที่ศูนย์กลางของผิดจราจรเป็นเส้นประสีเหลือง ขนาดกว้าง 15 เซนติเมตร ยาว 200 เซนติเมตร เว้นช่องว่าง 200เซนติเมตร ให้ขับรถไปทางด้านซ้ายของเส้นแบ่งทิศทางจราจรยกเว้นในกรณีที่ต้องการจะเลี้ยวขวา หรือแซงขึ้นหน้ารถคันอื่นอาจจะข้ามเส้นดังกล่าวได้ด้วยความระมัดระวัง (ผ.1/1) (2)เครื่องหมาย "เส้นทางแบ่งทิศทางจราจรเตือน" หมายความว่าเส้นแสดงการแบ่งแยกการจราจรของยวดยานที่มีทิศทางตรงกันข้ามเป็นเส้นประสีเหลือง ขนาดกว้าง 15 เซนติเมตร ยาว 300 เซนติเมตร เว้นช่องห่าง 100 เซนติเมตรแสดงให้ทราบว่าใกล้จะถึงเส้นแบ่งทิศทางจราจรห้ามแซงให้ขับรถไปทางด้านซ้ายของเส้นแบ่งทิศทางจราจรเตือน ยกเว้นในกรณีที่ต้องการจะเลี้ยวขวางหรือแซงขึ้นหน้ารถคัดอื่นอาจจะข้ามเส้นดังกล่าวได้ด้วยความระมัดระวังเป็นพิเศษ (ผ.1/2) (3)เครื่องหมาย "เส้นแบ่งทิศทางจราจรห้ามแซง"หมายความว่าเส้นแสดงการแบ่งแยกการจราจรของยวดยานที่มีทิศทางตรงกันข้ามเป็นเส้นทึบสีเหลือง ขนาดกว้าง 15 เซนติเมตรให้ขับรถไปทางด้านซ้ายของเส้นแบ่งทิศทางจราจรห้ามแซงห้ามขับรถผ่านหรือคร่อมโดยเด็ดขาด (ผ.1/3) (4)เครื่องหมาย "เส้นแบ่งทิศทางจราจรคู่" หมายความว่าเส้นแสดงการแบ่งแยกการจราจรของยวดยานที่มีทิศทางตรงกันข้าม เป็นเส้นทึบสีเหลืองขนาดกว้าง 10 เซนติเมตร ขนานไปกับเส้นประสีเหลือง ขนาดกว้าง 10 เซนติเมตร ยาว 200 เซนติเมตรเส้นช่องห่าง 200 เซนติเมตร เส้นทั้งสองมีระยะห่างกัน 15 เซนติเมตรห้ามขับรถที่อยู่ในทมิศทางของเส้นทึบผ่านหรือคร่อมเส้นทึบโดยเด็ดขาดรถที่อยู่ในทิศทางของเส้นประอาจจะข้ามเส้นดังกล่าวนี้ได้ด้วยความระมัดระวัง(ผ.1/4) (5)เครื่องหมาย "เส้นแบ่งทิศทางจราจรห้ามแซงคู่" หมายความว่าเส้นแสดงการแบ่งแยกการจราจรของยวดยานที่มีทิศทางตรงกันข้าม เป็นเส้นทึบสีเหลือง ขนาดกว้าง 10 เซนติเมตร ขนานกันมีระยะห่างระหว่างเส้น 15 เซนติเมตรห้ามขับรถผ่านหรือคร่อมโดยเด็ดขาดทั้งสองทิศทาง (ผ.1/5) ข้อ2ให้ยกเลิกแบบภาพตัวอย่างเครื่องหมายจราจรบนผิวทาง ผ.1/1เส้นแบ่งทิศทางจราจรปกติ, ผ.1/2เส้นแบ่งทิศทางจราจรเตือน, ผ.1/3เส้นแบ่งทิศทางจราจรห้ามแซง, ผ.1/4เส้นแบ่งทิศทางจราจรคู่ และ ผ.1/5 เส้นแบ่งทิศทางจราจรห้ามแซงคู่ท้ายข้อกำหนดกรมตำรวจ และเครื่องหมายจราจร ลงวันที่ 24 เมษายน 2522และให้ใช้ภาพเครื่องหมายจราจรบนผิวทาง ผ. 1/1 เส้นแบ่งทิศทางจราจรปกติ, ผ.1/2 เส้นแบ่งทิศทางจราจรเตือน, ผ.1/3 เส้นแบ่งทิศทางจราจรห้ามแซง, ผ.1/4 เส้นแบ่งทิศทางจราจรคู่ และ ผ.1/5 เส้นแบ่งทิศทางจราจรห้ามแซงคู่ตามแบบที่กำหนดโดยภาพตัวอย่างท้ายข้อกำหนดนี้แทน ข้อ3ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ส่วนเครื่องหมายจราจรบนผิวทางแบบเก่าที่ใช้อยู่ก่อนวันที่ข้อกำหนดนี้ใช้บังคับก็ให้ใช้ได้พลางก่อนจนกว่าจะได้เปลี่ยนแปลงเป็นแบบใหม่ตามข้อกำหนดนี้ กำหนดณ วันที่ 30 กันยายน พ.ศ. 2542 พลตำรวจเอก ประชาพรหมนอก ผู้บัญชาการตำรวจแห่งชาติเครื่องหมายจราจรผ.1/1 เส้นแบ่งทิศทางจราจรปกติผ.1/2 เส้นแบ่งทิศทางจราจรเตือนผ.1/3 เส้นแบ่งทิศทางจราจรห้ามแซงผ.1/4 เส้นแบ่งทิศทางจราจรคู่ผ.1/5 เส้นแบ่งทิศทางจราจรห้ามแซงคู่[รก.2542/พ.90ง/47/5 พฤศจิกายน 2542]